
Článok 54
V záujme vytvárania priaznivých pracovných podmienok a podmienok zamestnávania v súlade s § 231 zákona č. 311/2001 Z. z. Zákonníka práce v znení neskorších predpisov

zmluvné strany

Domov sociálnych služieb pre deti a dospelých Integra, 

Tylova 21, 831 04 Bratislava, 

zastúpená:  PaedDr. Renátou Balážovou, riaditeľka 

(ďalej len „zamestnávateľ“)

a
Základná odborová organizácia  SOZZaSS
pri Integra Domov sociálnych služieb pre deti a dospelých 

 831 04 Bratislava Tylova 21, 

V zastúpení: predseda Kosnáč Jozef , podpredseda: Lachkovič Miroslav

(ďalej len „odborová organizácia“)
uzatvárajú

podľa § 2 ods. 3 písm. a) Zákona č. 2/1991 Zb. o kolektívnom vyjednávaní v znení neskorších predpisov

túto

KOLEKTÍVNU ZMLUVU

 na rok 2023 -  2025 
Časť I.

Všeobecné ustanovenia

Článok 1
1. Odborová organizácia má právnu subjektivitu podľa zákona č. 83/1990 Zb. o združovaní
občanov v znení neskorších predpisov a podľa Stanov Slovenského odborového zväzu
zdravotníctva a sociálnych služieb (ďalej len „SOZZaSS“) zaevidovaných Ministerstvom vnútra SR pod č. VVS/1-2200/90-1-9, z ktorých vyplýva oprávnenie príslušného odborového orgánu rokovať o kolektívnej zmluve a uzatvárať kolektívnu zmluvu.
2. Zamestnávateľ má právnu subjektivitu založenú zriaďovacou listinou č. 004/2009 zo dňa
22.6.2009  vydanou Bratislavským samosprávnym krajom a dodatkov: Dodatok č. 1 zo dňa 31.12.2010, Dodatok č. 2 zo dňa 7.3.2012, Dodatok č. 3 zo dňa 16.10.2008 a Dodatok č. 4 zo dňa 25.08.2018 evidovaného u zriaďovateľa. Oprávnenie zástupcu zamestnávateľa rokovať a uzatvárať kolektívnu zmluvu vyplýva z jeho funkcie riaditeľa ako štatutárneho zástupcu zamestnávateľa.
Článok 2
1. Táto kolektívna zmluva upravuje individuálne a kolektívne vzťahy medzi zamestnávateľom a zamestnancami zastúpenými odborovou organizáciou v súlade so zákonom č. 552/2003 Z. z. o výkone práce vo verejnom záujme v znení neskorších predpisov (ďalej len „zákon č. 552/2003 Z. z“), zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov (ďalej len „zákon č. 553/2003 Z. z."), zákonom č. 311/2011 Z. z. Zákonníka práce v znení neskorších predpisov, Kolektívnou zmluvou vyššieho stupňa pre zamestnávateľov ktorí pri odmeňovaní postupujú podľa zákona č. 553/2003 Z. z. ďalej len „KZVS“) a ďalšími všeobecne záväznými právnymi predpismi.

2. Táto kolektívna zmluva vymedzuje pracovné podmienky vrátane platových podmienok a podmienok zamestnávania výhodnejšie ako všeobecne záväzné právne predpisy.
Článok 3
1.   Táto kolektívna zmluva sa vzťahuje na:

a) zmluvné strany a ich prípadných právnych nástupcov,

b) všetkých zamestnancov zamestnaných v pracovnom pomere u zamestnávateľa,

c) ďalších členov odborovej organizácie, ak to vyplýva zo znenia príslušného článku kolektívnej zmluvy (bývalí zamestnanci zamestnávateľa, dôchodcovia a pod.).
Článok 4
1. Nároky, ktoré vzniknú z tejto kolektívnej zmluvy jednotlivým zamestnancom, sa uplatňujú a uspokojujú ako ostatné nároky zamestnancov z pracovného pomeru. Pracovná zmluva je neplatná v tej časti, v ktorej upravuje nároky zamestnanca v menšom rozsahu ako táto kolektívna zmluva.
Časť II.

Vzájomné vzťahy medzi zamestnávateľom a odborovou organizáciou

Článok 5
1. Zamestnávateľ uznáva odborovú organizáciu za oprávneného zástupcu zamestnancov ako účastníka pracovnoprávnych vzťahov vrátane kolektívneho vyjednávania v súlade s platnými právnymi predpismi.

2. Zamestnávateľ plne rešpektuje právo každého zamestnanca na slobodné združovanie sa v odboroch a právo zastávať volené odborové funkcie.
Článok 6
1. Zamestnávateľ umožní pôsobenie odborovej organizácie na pracovisku.

2. Zamestnávateľ poskytne podľa svojich prevádzkových možností odborovej organizácii na jej nevyhnutnú prevádzkovú činnosť bezplatne v primeranom rozsahu miestnosti s nevyhnutným vybavením a uhradí náklady spojené s ich údržbou a technickou prevádzkou, možnosť používať telefón, telefax, internet za podmienok dodržania režimu maximálnej hospodárnosti a uhradí náklady spojené s ich prevádzkou.

3. Možnosť používať rozmnožovaciu techniku a tlačiareň, vrátane potrebného kancelárskeho materiálu za podmienky dodržania režimu maximálnej hospodárnosti platného u zamestnávateľa, dopravné prostriedky v konkrétne odôvodnených prípadoch na základe predchádzajúceho súhlasu zamestnávateľa.

4. Zamestnávateľ umožní odborovej organizácii, aby na pracovisku na mieste prístupnom všetkým zamestnancom zverejňovala výzvy, materiály a iné informácie o svojej činnosti.
Článok 7
1. Zamestnávateľ nebude diskriminovať členov odborovej organizácie a členov Výboru základnej odborovej organizácie za ich členstvo, námety, kritické pripomienky a činnosť vyplývajúcu z výkonu odborovej funkcie.

2. Zamestnávateľ bude rešpektovať zvýšenú pracovnoprávnu ochranu členov Výboru základnej odborovej organizácie v čase ich funkčného obdobia a počas šiestich mesiacov po jeho skončení.

3. Zamestnávateľ môže dať členovi Výboru základnej odborovej organizácie výpoveď alebo s ním okamžite skončiť pracovný pomer len s predchádzajúcim súhlasom odborovej organizácie. Za predchádzajúci súhlas sa považuje aj, ak odborová organizácia písomne neodmietla udeliť súhlas do 15 dní odo dňa, keď o to zamestnávateľ požiadal. Ak k udeleniu súhlasu nedôjde, postupuje sa podľa § 240 ods. 10 ZP.
Článok 8
1. Členovia Výboru základnej odborovej organizácie budú zachovávať mlčanlivosť o skutočnostiach, o ktorých sa dozvedeli pri výkone odborovej funkcie, ktoré boli zamestnávateľom označené za dôverné, v čase ich funkčného obdobia a počas jedného roka po skončení výkonu funkcie.
Článok 9
1. Zamestnávateľ umožní odborovej organizácii, aby zvolala členskú schôdzu na pracovisku zamestnávateľa podľa potreby, najmenej raz ročne vo vopred dohodnutom termíne.

2. Členovia Výboru základnej odborovej organizácie poskytnú pravidelne minimálne 1x ročne zoznam členov odborového orgánu a pravidelne informuje zamestnávateľa o novom členovi OO.

3. Zamestnávateľ poskytne zamestnancom, ktorých pracovná zmena pripadne na čas konania členskej schôdze pracovné voľno s náhradou platu na nevyhnutne potrebný čas na účasť na členskej schôdzi, ak tomu nebránia vážne prevádzkové dôvody.
Článok 10
1. Zamestnávateľ prizve zástupcu odborovej organizácie na poradu vedenia zamestnávateľa, ak predmetom rokovania budú pracovno-právne, ekonomické alebo sociálne opatrenia týkajúce sa zamestnancov.
Článok 11
1. Zamestnávateľ na základe písomnej žiadosti zamestnanca zrazí časť jeho mesačného platu alebo peňažného plnenia nahrádzajúceho plat a uvedenú čiastku bezplatne poukáže na ním určený účet vedený v peňažnom ústave.
Časť III.

Spoluúčasť zamestnávateľa a odborovej organizácie v pracovnoprávnych vzťahoch

                                                                            Článok 12
1. Zamestnanci sa prostredníctvom odborovej organizácie zúčastňujú na vytváraní spravodlivých a uspokojivých pracovných podmienok. Formami spoluúčasti zamestnávateľa a odborovej organizácie v pracovnoprávnych vzťahoch sú najmä spolurozhodovanie, prerokovanie, informovanie, kontrolná činnosť a kolektívne vyjednávanie.

2. Ak zamestnávateľ požiada odborovú organizáciu o zaujatie stanoviska, odborová organizácia predloží stanovisko bez zbytočného odkladu, najneskôr do 10 kalendárnych dní od požiadania, ak tomu nebránia vážne dôvody alebo ak ZP alebo iný všeobecne záväzný právny predpis neustanovuje inak.
Článok 13

Spolurozhodovanie
1. Pre účely tejto kolektívnej zmluvy sa spolurozhodovaním rozumie taká forma vzájomných vzťahov, keď na vykonanie určitého právneho úkonu alebo prijatia opatrenia zo strany zamestnávateľa, sa vyžaduje vecne a časovo daný súhlas alebo predchádzajúci súhlas alebo dohoda s odborovou organizáciou.

2. Na základe príslušných zákonných ustanovení zamestnávateľ spolurozhoduje s odborovou organizáciou najmä v týchto otázkach:

a) 
pravidlá o bezpečnosti a ochrane zdravia pri práci (§39 ods.2 ZP),

b) 
vydávanie a zmeny pracovného poriadku (§ 84 ods. 1 ZP),

c) 
nerovnomerné rozvrhnutie pracovného času, predĺženie vyrovnávacieho obdobia pri nerovnomernom rozvrhnutí pracovného času a zavedenie konta pracovného času  (§ 87 ods. 1 a 2 ZP, § 87a ZP),

d) 
určenie začiatku a konca pracovného času a určenie rozvrhu pracovných zmien (§90 ods.4ZP),

e) 
podmienky poskytnutia prestávky na odpočinok a jedenie (§ 91 ods.2 ZP),

f)
skrátenie nepretržitého odpočinku v týždni (§ 93 ods. 3, 4 a 5 ZP),

g)
rozsah a podmienky práce nadčas a predĺženie vyrovnávacieho obdobia pri práci nadčas (§ 97 ods. 6, 9 a 11 ZP),

h) 
vymedzenie okruhu ťažkých telesných alebo ťažkých duševných prác alebo prác, pri ktorých by mohlo dôjsť k ohrozeniu života alebo zdravia v súvislosti so zákazom presiahnutia 8- hodinového pracovného času (§ 98 ods. 9 ZP),

i) 
určenie plánu dovoleniek a hromadné čerpanie dovoleniek (§111 ods. 1 a 2 ZP),

j)
poskytnutie pracovného voľna s náhradou platu alebo bez náhrady platu na výkon funkcie v odborovom orgáne (§ 240 ods. 3 ZP),

k)
výpoveď alebo okamžité skončenie pracovného pomeru s členom odborového orgánu

     (§240 ods. 8 ZP),

1)
rozsah tvorby a použitie sociálneho fondu (Z. č. 152/1994 Z. z. o
sociálnom
fonde
a o zmene a doplnení zákona č. 286/1992 Zb. o daniach z príjmov v znení neskorších predpisov (ďalej len Z. č. 152/1994 o sociálnom fonde).

3. Zamestnávateľ vydá pracovný poriadok len po predchádzajúcom súhlase odborovej organizácie, inak je neplatný (§ 12 zákona č. 552/2003 Z.z.). Táto povinnosť sa vzťahuje aj na akúkoľvek zmenu alebo doplnenie platného pracovného poriadku.
Článok 14

Prerokovanie
1. Pre účely tejto kolektívnej zmluvy sa prerokovaním rozumie výmena názorov a dialóg medzi zamestnávateľom a odborovou organizáciou, ktoré sa týkajú vykonania určitého právneho úkonu alebo prijatia opatrenia, ktoré je zamestnávateľ povinný prerokovať alebo vopred prerokovať s odborovou organizáciou. Prerokovanie sa uskutoční zrozumiteľným spôsobom vo vhodnom čase a s cieľom dospieť k dohode.

2. Na základe § 237 ods. 2 ZP zamestnávateľ prerokuje s odborovou organizáciou najmä tieto otázky:

a) stav, štruktúru a predpokladaný vývoj zamestnanosti a plánované opatrenia, najmä ak je ohrozená zamestnanosť,

b) zásadné otázky podnikovej sociálnej politiky, opatrenia na zlepšenie hygieny pri práci a pracovného prostredia,

c) rozhodnutia, ktoré môžu viesť k zásadným zmenám v organizácii práce alebo v zmluvných podmienkach,

d) organizačné zmeny, za ktoré sa považujú obmedzenie alebo zastavenie činnosti zamestnávateľa alebo jeho časti, zlúčenie, splynutie, rozdelenie, zmena právnej formy zamestnávateľa,

e) opatrenia na predchádzanie vzniku úrazov a chorôb z povolania a na ochranu zdravia zamestnancov.

3. Na základe príslušných ustanovení ZP zamestnávateľ ďalej prerokuje s odborovou organizáciou najmä tieto otázky:

a)
opatrenia súvisiace s prechodom práv a povinností z pracovnoprávnych vzťahov, vzťahujúce sa na zamestnancov (§ 29 ods. 2 ZP),

b)
 opatrenia umožňujúce predísť hromadnému prepúšťaniu zamestnancov alebo ho obmedziť ('§ 73 ods. 2 ZP),

c) 
rovnomerné rozvrhnutie pracovného času (§ 86 ods. 1 ZP),

d) 
zavedenie pružného pracovného času (§ 88 ods. 1 ZP),

e) 
nariadenie práce v dňoch pracovného pokoja (§ 94 ods. 2 ZP),

f) 
organizácia práce v noci (§ 98 ods. 6 ZP),

g) 
dočasné prerušenie výkonu práce zamestnanca, ktorý je dôvodne
podozrivý zo závažného porušenia pracovnej disciplíny (§ 141a ZP),

h) 
neospravedlnené zameškanie práce (§ 144a ods. 6 ZP),

i) 
plánovanie a vykonávanie opatrení v oblasti ochrany práce (§146
ods.3ZP),

j)
podmienky stravovania (§ 152 ods. 8 ZP),

k)
opatrenia zamerané na starostlivosť o kvalifikáciu zamestnancov, jej prehlbovanie a  zvyšovanie (§ 153 ZP),

1)
opatrenia na utváranie podmienok zamestnávania zamestnancov so zmenenou pracovnou schopnosťou a zásadné otázky starostlivosti o týchto zamestnancov (§ 159 ods. 4 ZP),

m) náhrada škody a obsah dohody o spôsobe jej úhrady zo strany zamestnanca (§ 191 ods. 4ZP), s výnimkou škody nepresahujúcej 50 EUR.

n) 
rozsah zodpovednosti zamestnávateľa za pracovný úraz alebo chorobu z povolania (§ 198 ods. 2 ZP).
Článok 15

Informovanie
1. Pre účely tejto kolektívnej zmluvy sa informovaním rozumie poskytnutie údajov zamestnávateľom odborovej organizácii s cieľom oboznámiť ju s obsahom informácie.

2. Zamestnávateľ informuje odborovú organizáciu včas zrozumiteľným spôsobom predložením ústnej alebo písomnej informácie alebo podkladov.

3. Zamestnávateľ informuje na gremiálnej porade odborových funkcionárov o hospodárskej a finančnej situácii a o predpokladanom vývoji jeho činnosti minimálne 1x ročne.

4.  Na základe príslušných zákonných ustanovení zamestnávateľ informuje odborovú organizáciu najmä o týchto otázkach:

a)
platobná neschopnosť zamestnávateľa (§ 22 ods. 1 ZP),

b)
prechod práv a povinností z pracovnoprávnych vzťahov (§ 29 ods. 1 ZP),

c)
voľné pracovné miesta na neurčitý čas (§ 48 ods. 8 ZP),

d)
možnosti pracovných miest na kratší pracovný čas a na ustanovený týždenný pracovný čas (§ 49 ods. 6 ZP),

e)
informácie potrebné na prerokovanie hromadného prepúšťania (§ 73 ods. 2 ZP),

f)
výsledky prerokovania hromadného prepúšťania (§ 73 ods. 4 ZP),

g)
zamestnávanie zamestnancov v noci, ak zamestnávateľ pravidelne zamestnáva zamestnancov v noci a odborový orgán takéto informácie vyžaduje (§ 98 ods. 7 ZP),

h)
opatrenia vykonané na odstránenie nedostatkov zistených pri výkone kontroly v oblasti pracovno-právnych vzťahov (239 písm. f) ZP),

i)
informácie vyplývajúce z § 7 ods. 6 zák. č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v platnom znení.

Článok 16

Kontrolná činnosť
1. Pre účely tejto kolektívnej zmluvy sa kontrolnou činnosťou rozumie kontrola nad dodržiavaním pracovnoprávnych predpisov vrátane predpisov upravujúcich odmeňovanie za prácu, kontrola nad stavom bezpečnosti a ochrany zdravia pri práci a kontrola záväzkov vyplývajúcich z KZVS a z tejto kolektívnej zmluvy.

2. Zamestnávateľ umožní zástupcom odborovej organizácie vstup na pracoviská zamestnávateľa v dohodnutom termíne. Ak sa zamestnávateľ s odborovou organizáciou nedohodnú, zástupcovia zamestnancov sú oprávnení vstúpiť na pracoviská zamestnávateľa najneskôr do troch pracovných dní od oznámenia. Odborová organizácia vopred oznámi zamestnávateľovi účel kontroly, termín kontroly a osoby konajúce v jej mene.

3. Odborová organizácia je oprávnená pri výkone kontroly v súlade s § 239 ZP vyžadovať najmä:

a)
od vedúcich zamestnancov potrebné informácie a podklady týkajúce sa pracovno-právnych vzťahov,

b)
podávať návrhy na zlepšovanie pracovných podmienok,

c)
vyžadovať od zamestnávateľa, aby dal pokyn na odstránenie zistených nedostatkov v pracovnoprávnych vzťahoch,

d)
navrhovať zamestnávateľovi alebo inému orgánu poverenému kontrolou dodržiavania

     pracovnoprávnych predpisov, aby uplatnil vhodné opatrenia voči vedúcim zamestnancom, ktorí porušujú pracovnoprávne predpisy vrátane predpisov upravujúcich odmeňovanie za prácu alebo povinnosti vyplývajúce pre nich z kolektívnych zmlúv,

e)
 vyžadovať od zamestnávateľa informácie o tom, aké opatrenia boli vykonané na odstránenie nedostatkov zistených pri výkone kontroly v oblasti pracovno-právnych vzťahov.

4.   Odborová organizácia vykonáva kontrolu nad stavom bezpečnosti a ochrany zdravia pri práci     v súlade s § 149 ZP.
Článok 17

Kolektívne vyjednávanie
1. Pre účely tejto kolektívnej zmluvy sa kolektívnym vyjednávaním rozumie rokovanie o kolektívnej zmluve a uzatváranie kolektívnej zmluvy.

2. Kolektívne vyjednávanie začína predložením písomného návrhu na uzatvorenie kolektívnej zmluvy jednou zo zmluvných strán druhej zmluvnej strane. Druhá zmluvná strana je povinná na návrh písomne odpovedať do 30dní (§8 ods. 2 ZoKV) a v odpovedi sa vyjadriť k tým častiam návrhu, ktoré neboli prijaté. 
3. Rokovať o návrhu kolektívnej zmluvy a uzatvárať kolektívnu zmluvu na strane odborov je oprávnený Výbor základnej odborovej organizácie. O návrhu kolektívnej zmluvy na základe splnomocnenia Výboru základnej odborovej organizácie môžu so zamestnávateľom rokovať aj iné osoby, spravidla zástupcovia vyššieho odborového orgánu.

4. Zmluvné strany sú povinné spolu rokovať a poskytovať si ďalšiu požadovanú súčinnosť, ak nebude v rozpore s ich oprávnenými záujmami.

5. Bližší postup pri kolektívnom vyjednávam upravuje zákon č. 2/1991 Zb. o kolektívnom vyjednávaní v znení neskorších predpisov (ďalej len „zákon č. 2/1991 Zb.“).
Časť IV.

Zamestnanosť a pracovné podmienky

Článok 18
1. Zamestnávateľ oboznámi zamestnanca pri nástupe do zamestnania s pracovným poriadkom, kolektívnou zmluvou, právnymi predpismi vzťahujúcimi sa na ním vykonávanú prácu, právnymi predpismi a ostatnými predpismi na zaistenie bezpečnosti a ochrany zdravia pri práci, ktoré zamestnanec musí pri práci dodržiavať a s ustanoveniami o zásade rovnakého zaobchádzania. 

2. Zamestnávateľ informuje zamestnanca o pôsobení odborovej organizácie na pracovisku.
Článok 19
1. Ak sa pracovné miesto obsadzuje na základe výberového konania podľa § 5 zákona č. 552/2003 Z. z., najmenej jedného člena výberovej komisie určí odborová organizácia.

Článok 20
1. Zamestnávateľ predloží odborovej organizácii raz štvrťročne informáciu o novo uzatvorených pracovných pomeroch.
Článok 21

  Pracovný pomer
1. V pracovnej zmluve možno dohodnúť skúšobnú dobu, ktorá je 3 mesiace. U vedúceho zamestnanca je skúšobná doba 6 mesiacov.
Článok 22

Pracovný čas
1. Pracovný čas zamestnanca v jednozmennej prevádzke je 37 a l/2 hodiny týždenne. Zamestnanec, ktorý má pracovný čas rozvrhnutý tak, že pravidelne vykonáva prácu striedavo v oboch zmenách v dvojzmennej prevádzke má pracovný čas 36 3/4 hodiny týždenne, zamestnanec, ktorý má pracovný čas rozvrhnutý tak, že pravidelne vykonáva prácu striedavo vo všetkých zmenách v trojzmennej prevádzke alebo v nepretržitej prevádzke má pracovný čas 35 hodín týždenne.

2. Zamestnancom možno nerovnomerne rozvrhnúť pracovný čas na jednotlivé týždne len po dohode s odborovou organizáciou alebo po dohode so zamestnancom, ak povaha práce alebo podmienky prevádzky nedovoľujú, aby sa pracovný čas rozvrhol rovnomerne na jednotlivé týždne.

3. Po prerokovaní s odborovým orgánom môže zamestnávateľ zaviesť na pracoviskách pružný pracovný čas. Pracovný čas zamestnancov vymedzí zamestnávateľ v pracovnom poriadku.

4. Zamestnávateľ pri zaraďovaní zamestnancov do pracovných zmien bude prihliadať na priaznivé podmienky pre zosúladenie pracovného, rodinného a osobného života zamestnancov. Osobitne prihliadne na potreby tehotných zamestnankýň a zamestnancov, ktorí sa trvale starajú o maloleté dieťa alebo inú odkázanú osobu.

5. Zamestnávateľ  je povinný vyhovieť žiadosti tehotnej zamestnankyne a zamestnankyne alebo zamestnanca, ktorý sa trvalé stará o dieťa mladšie ako 15 rokov alebo zamestnanca, ktorý sa osobne stará o blízku osobu, ktorá je prevažne alebo úplne bezvládna a neposkytuje sa jej starostlivosť v zariadení sociálnych služieb alebo ústavná starostlivosť v zdravotníckom zariadení, o kratší pracovný čas alebo o inú vhodnú úpravu určeného týždenného pracovného času, ak tomu nebránia vážne prevádzkové dôvody.

6. Prácu v dňoch pracovného pokoja bez súhlasu zamestnanca možno nariadiť len výnimočne, pri mimoriadnych situáciách, kedy by bola ohrozená prevádzka zariadenia. Zamestnávateľ o nariadení práce v dňoch pracovného pokoja informuje odborový orgán.
Článok 23

Nočná práca
      Za nočnú prácu sa považuje práca vykonávaná v čase medzi 22.00 hod. a 6.00 hod. 
Článok 24

Dovolenka
1. Základná výmera dovolenky je 5 týždňov. Dovolenka vo výmere 6 týždňov  patrí zamestnancovi, ktorý do konca príslušného kalendárneho roka dovŕši 33 rokov veku.

2. Nárok na dodatkovú dovolenku  § 106 d) v rozsahu jedného týždňa vzniká zamestnancom, ktorí pracujú pri priamom ošetrovaní alebo pri obsluhe duševne chorých alebo mentálne postihnutých aspoň v rozsahu polovice určeného týždenného pracovného času. 

a) okruh pracovných pozícií, ktorým sa priznáva dodatková dovolenka: sestra, opatrovateľ, fyzioterapeut, rehabilitačný pracovník. 

b) Ak zamestnanec za týchto podmienok pracuje len časť kalendárneho roka, patrí mu za každých 21 takto odpracovaných dní jedna dvanástina dodatkovej dovolenky.

c) Za dodatkovú dovolenku nemožno poskytnúť náhradu platu; táto dovolenka sa musí vyčerpať, a to prednostne v ten kalendárny rok, za ktorý bola dodatková dovolenka priznaná.

d) Zamestnávateľ určí čerpanie dovolenky (§111) po prerokovaní so zamestnancom podľa plánu dovoleniek určeného s predchádzajúcim súhlasom odborovej organizácie. Zamestnávateľ prihliadne na úlohy zamestnávateľa a na oprávnené záujmy zamestnanca. 
Článok 25

Pracovné voľno
1. Zamestnávateľ poskytne zamestnancovi pracovné voľno s náhradou mzdy alebo bez náhrady mzdy najmenej z dôvodov a v rozsahu ustanovenom v § 136 až 141 ZP, ak v tejto kolektívnej zmluve nie je dohodnuté inak. Dôvody na pracovné voľno s náhradou mzdy a bez náhrady mzdy sú definované v pracovnom poriadku.
2. Zamestnávateľ poskytne zamestnancovi pracovné voľno s náhradou mzdy na nevyhnutne potrebný čas na výkon verejných funkcií, občianskych povinností a iných úkonov vo všeobecnom záujme, ak túto činnosť nemožno vykonať mimo pracovného času.
3. Výkon funkcie v odborovom orgáne považuje zamestnávateľ za iný úkon vo všeobecnom záujme. Ak činnosť členov Výboru odborovej organizácie bezprostredne súvisí s plnením úloh zamestnávateľa, považuje sa za výkon práce, za ktorý patrí zamestnancovi plat. Takouto činnosťou sú najmä prípady spolurozhodovania, prerokovania a kontrolná činnosť.

4. Zamestnávateľ poskytne predsedovi odborovej organizácie a členovi revíznej komisie, pracovné voľno s náhradou platu na výkon funkcie v odborovom orgáne v potrebnom čase.

5. Zamestnávateľ má právo skontrolovať, či zamestnanec využíva poskytnuté voľno na účel, na ktorý bolo poskytnuté.

6. Zamestnávateľ poskytne členom Výboru odborovej organizácie pracovné voľno s náhradou mzdy na nevyhnutne potrebný čas na účasť na vzdelávaní. Tento čas sa nezapočítava do rozsahu pracovného voľna poskytovaného podľa bodu 5 tohto článku.

7. Zamestnávateľ poskytne zamestnancovi pracovné voľno s náhradou mzdy, najviac na 7 dní v kalendárnom roku na vyšetrenie alebo ošetrenie zamestnanca v zdravotníckom zariadení, alebo sprevádzania, ak vyšetrenie alebo ošetrenie nebolo možné vykonať mimo pracovného času. 

8. Bližšie podmienky pracovného voľna na nevyhnutne potrebný čas s náhradou mzdy zamestnancovi určuje Pracovný poriadok DSS Integra. 

9. Presná dĺžka nároku na pracovné voľno s náhradou mzdy v zmysle bodu 7 tohto článku sa určuje v rozsahu najmenej jednej tretiny nároku za kalendárny rok za každú začatú tretinu kalendárneho roka trvania pracovného pomeru. Celkový nárok podľa prvej vety sa zaokrúhli na celé kalendárne dni nahor t.z. Že zamestnanec má nárok na pracovné voľno nasledovne:

odpracované  a)
4 mesiace 
– 3 dni

                      b)
8 mesiacov 
– 5 dní

                      c) 
12 mesiacov 
– 7 dní

(pre lepší prehľad výpočtu - alikvótna časť nároku na pracovné voľno s náhradou mzdy na vyššie uvedené účely  je 0,5 dňa na mesiac).
10. Ak KZVS na príslušný rok ustanovuje  deň pracovného voľna podľa §141 ods. 3 písm. c) zamestnávateľ na žiadosť zamestnanca uvedené pracovné voľno poskytne; za tento čas pracovného voľna zamestnancovi patrí náhrada funkčného platu.
11. Zamestnanec je povinný si dni pracovného voľna plánovať tak, aby čerpanie celodenného pracovného voľna s náhradou mzdy nepredchádzalo sviatku alebo sobote a zároveň  nebolo čerpané bezprostredne po sviatku, alebo po nedeli, aby čerpanie celodenného pracovného voľna s náhradou mzdy nenarušilo a neohrozilo prevádzku zamestnávateľa, pokiaľ sa zamestnanec so zamestnávateľom nedohodnú inak.
Článok 26

Prechod práv a povinností z pracovnoprávnych vzťahov
1. Zamestnávateľ písomne informuje odborovú organizáciu najneskôr jeden mesiac pred tým, ako dôjde k prechodu práv a povinností z pracovnoprávnych vzťahov na inú organizáciu najmä o:

a) dátume alebo navrhovanom dátume prechodu,

b) dôvodoch prechodu,

c) pracovnoprávnych, ekonomických a sociálnych dôsledkoch prechodu na zamestnancov,

d) plánovaných opatreniach prechodu vzťahujúcich sa na zamestnancov.

2. Zamestnávateľ prerokuje s cieľom dosiahnuť dohodu s odborovou organizáciou opatrenia podľa bodu 1 písm. d) tohto článku najneskôr jeden mesiac pred ich uskutočnením.

3. Ak sa zamestnancovi majú prevodom zásadne zmeniť pracovné podmienky a zamestnanec s ich zmenou nesúhlasí, pracovný pomer sa považuje za skončený dohodou podľa § 63 ods. 1 písm. b) ZP ku dňu prevodu. Zamestnancovi podľa prvej vety patrí odstupné podľa § 76 ZP.

4. Ak dôjde k prechodu práv a povinností z pracovnoprávnych vzťahov, funkcia a právne postavenie členov Výboru odborovej organizácie vrátane ich práva na zvýšenú právnu ochranu zostanú zachované až do uplynutia ich funkčného obdobia, ak sa preberajúci zamestnávateľ a odborová organizácia písomne nedohodnú inak.

5. Ak dôjde k prechodu práv a povinností z pracovnoprávnych vzťahov, táto kolektívna zmluva zostane záväzná až do skončenia jej účinnosti, ak sa preberajúci zamestnávateľ a odborová organizácia písomne nedohodnú inak.
Článok 27

Odstupné
1. Zamestnávateľ poskytne zamestnancovi, ak sa skončí pracovný pomer dohodou z dôvodov uvedených v § 63 ods. 1 písm. a) alebo b) ZP alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, odstupné nad rámec Zákonníka práce nasledovne:
a) Ak pracovný pomer zamestnanca u zamestnávateľa trval menej ako 5 rokov v zmysle Zákonníka práce, 

b) Ak pracovný pomer zamestnanca u zamestnávateľa trval súvisle viac ako 5 rokov jedného jeho funkčného platu nad rámec Zákonníka práce.

2. Ak bola zamestnancovi daná výpoveď z dôvodov uvedených v bode 1 tohto článku, zamestnanec má právo pred začatím plynutia výpovednej doby požiadať zamestnávateľa, aby sa pracovný pomer skončil dohodou.  Ak zamestnanec ukončí PP dohodou podľa § 63 ods. 1 ZP patrí mu odstupné vo výške funkčného platu nad rozsah odstupného podľa ods. 1. Tejto žiadosti je zamestnávateľ povinný vyhovieť.
Článok 28

           Odchodné 
1. Zamestnávateľ poskytne zamestnancovi odchodné jedného funkčného platu nad rámec ustanovenom v § 76 a ods. 1 ZP pri prvom skončení pracovného pomeru po nadobudnutí nároku na  


a) invalidný dôchodok, ak pokles schopnosti vykonávať zárobkovú činnosť je viac ako 70%, 

b) predčasný starobný dôchodok alebo 

c) starobný dôchodok.  

2. Zamestnávateľ poskytne zamestnancovi odchodné podľa odseku 1, ak zamestnanec požiada o poskytnutie uvedeného dôchodku pred skončením pracovného pomeru alebo do desiatich pracovných dní po jeho skončení.
Článok 29

Ponuková povinnosť
1. Zamestnávateľ môže dať zamestnancovi výpoveď, ak nejde o výpoveď pre:

a) neuspokojivé plnenie pracovných úloh, 

b)  menej závažné porušenie pracovnej disciplíny alebo z dôvodu, pre ktorý možno okamžite skončiť pracovný pomer iba vtedy, ak zamestnávateľ nemá možnosť zamestnanca ďalej zamestnávať, a to ani na kratší pracovný čas v mieste, ktoré bolo dohodnuté ako miesto výkonu práce, 

c) zamestnanec nie je ochotný prejsť na inú pre neho vhodnú prácu, ktorú mu zamestnávateľ ponúkol v mieste, ktoré bolo dohodnuté ako miesto výkonu práce alebo sa podrobiť predchádzajúcej príprave na túto inú prácu.

2. Ponukovú povinnosť v zmysle § 63 ods. 2 je zamestnávateľ povinný realizovať písomnou formou a inú pre zamestnanca vhodnú prácu je povinný zamestnancovi ponúknuť v čase výpovede a až do uplynutia výpovednej doby.
Článok 30

Organizačné zmeny
1. Zamestnávateľ pri prepúšťaní zamestnancov z dôvodu podľa § 63 ods. 1 písm. b) ZP (tzv. organizačné zmeny) prihliadne na sociálnu a ekonomickú situáciu zamestnanca, jeho pracovné výsledky a podľa možností neskončí pracovný pomer
a) s oboma zamestnancami - manželmi súčasne ani v rozpätí 12 kalendárnych mesiacov,
b) s osamelým zamestnancom, ktorý sa stará o dieťa mladšie ako 15 rokov,
c) so zamestnancom, ktorý je výlučným živiteľom rodiny,
d) so zamestnancom nad 50 rokov veku, ktorý u zamestnávateľa odpracoval najmenej 10rokov,
e) so zamestnancom, ktorému do vzniku nároku na starobný dôchodok chýba menej ako tri roky
2. Zamestnávateľ bude viesť evidenciu zamestnancov, s ktorými skončí pracovný pomer z dôvodov ustanovených v § 63 ods. 1 písm. a) a b) ZP. Ak sa uvoľní alebo vytvorí nové pracovné miesto do jedného roka po skončení pracovného pomeru a zamestnanec v evidencii bude spĺňať podmienky, zamestnávateľ mu ponúkne uzatvorenie pracovného pomeru za podmienok stanovených v ZP.

3. Zamestnávateľ bude informovať zamestnancov, s ktorými skončí pracovný pomer z dôvodov ustanovených v § 63 ods. 1 písm. a) a b) ZP o právach a povinnostiach, ktoré súvisia so skončením pracovného pomeru a s prihlásením do evidencie uchádzačov o zamestnanie vedenej na príslušnom úrade práce, sociálnych vecí a rodiny.
Časť V.

Odmeňovanie zamestnancov
Článok 31
1. Zamestnávateľ poskytuje zamestnancovi plat podľa zákona č. 553/2003 Z. z. v z.n.p., a ďalších zákonov, všeobecne záväzných právnych predpisov vydaných na vykonanie tohto zákona a v ich rámci, podľa tejto kolektívnej zmluvy, pracovnej zmluvy a Mzdového poriadku DSS 

                                                               Článok 32

Tarifný plat
1. Zamestnávateľ poskytuje zamestnancovi pri výkone práce vo verejnom záujme tarifný plat:

a) podľa základnej stupnice platových taríf zamestnancov pri výkone práce vo verejnom záujme  uvedenej v prílohe k zákonu č. 553/2003 Z. z.; 

b) pedagogickému  a odbornému zamestnancovi podľa prílohy k zákonu č. 553/2003 Z. z.

2. Zamestnancovi, ktorí vykonáva odborné pracovné činnosti poradensko-psychologických služieb a sociálnej práce v zariadeniach sociálnych služieb alebo v zariadeniach sociálnoprávnej ochrany detí a sociálnej kurately,  ktorý  je zaradený do 4. – 10. platovej triedy základnej stupnice platových taríf, patrí zvýšenie  o  5 %. – § 7 ods. 6 zák. č. 553/2003

3. Zdravotníckemu pracovníkovi zaradenému do 4. až 10. platovej triedy základnej stupnice platových taríf,  patrí zvýšenie  tarifného platu určeného podľa § 7 ods. 1  o 10 %.
4. Prípadné sťažnosti zamestnancov na priznanie platovej triedy, novej výšky funkčného platu, alebo iných dôsledkov jednotlivých noviel zákona č. 553/2003 Z. z.,  na základe žiadosti zamestnanca zamestnávateľ prerokuje za účasti zástupcov zamestnancov pôsobiacich u zamestnávateľa. 
Článok 33
1. Zamestnávateľ môže zamestnancovi, okrem pedagogického zamestnanca, ktorý pracuje s maloletým prijímateľom SS, určiť tarifný plat podľa príslušnej stupnice platových taríf v rámci rozpätia najnižšej a najvyššej platovej tarify platovej triedy, do ktorej ho zaradil, nezávisle od dĺžky započítanej praxe. Takto určený tarifný plat nesmie byť nižší, ako by bol tarifný plat určený podľa zaradenia do platového stupňa.
2. Okruh pracovných činností, ktorým zamestnávateľ určí tarifný plat podľa odseku 1 vymedzuje Mzdový poriadok zamestnávateľa.
Článok 34

Príplatok za riadenie
1. Príplatok za riadenie poskytuje zamestnávateľ vedúcim zamestnancom v týchto pracovných pozíciách:
a) vedúci prevádzkovo-ekonomického úseku

b) vedúca sestra zdravotného úseku

c) vedúci terapeutického úseku

d) koordinátor  pracoviska Senec
2. Výšku príplatku za riadenie určí zamestnancovi zamestnávateľ v rámci rozpätia percentuálneho podielu od 3 % do 20 % z platovej triedy tarify najvyššieho platového stupňa platovej triedy, do ktorej bol zaradený s prihliadnutím na počet podriadených zamestnancov, počet prijímateľov sociálnych služieb, ktorým poskytujú služby podriadení zamestnanci vedúceho zamestnanca, rôznorodosť vykonávaných pracovných pozícií, alebo činností podriadených zamestnancov alebo iné.
Článok 35

Osobný príplatok
1. Zamestnancovi na ocenenie mimoriadnych osobných schopností, dosahovaných pracovných výsledkov alebo za vykonávanie práce nad rámec pracovných povinností možno priznať osobný príplatok až do sumy zodpovedajúcej ustanovenému limitu. Suma osobného príplatku je do 100% platovej tarify najvyššieho platového stupňa platovej triedy, do ktorej je zamestnanec zaradený. 

2. O priznaní osobného príplatku podľa odseku 1, jeho zvýšení, znížení alebo odobratí rozhoduje zamestnávateľ na základe písomného návrhu príslušného vedúceho zamestnanca a rozpočtových možností zamestnávateľa.

3. Zamestnávateľ môže priznať osobný príplatok (§ 9 zákona č. 553/2003) za zastupovanie chýbajúceho zamestnanca v jednozmennej prevádzke  zamestnancovi  v jednozmennej prevádzke za vykonanie práce nad rámec pracovných povinnosti v trvaní viac ako 1 mesiac (napr.: pri zastupovaní dlhodobo neprítomného zamestnanca - neobsadená pracovná pozícia podľa schválenej organizačnej štruktúry, dlhodobá PN, a pod.) maximálne vo výške 25% z tarifného platu chýbajúceho zamestnanca. 

4. Súčasťou návrhu príplatku za zastupovanie chýbajúceho zamestnanca bude aj dodatok pracovnej náplne, ktorú zamestnanec podpisuje. 

5. V prípade, že v skupine je viac zamestnancov, ktorí vykonávajú práce nad rámec pracovných povinností za chýbajúceho zamestnanca, príplatok za zastupovanie sa delí medzi všetkých zamestnancov podľa návrhu vedúceho zamestnanca maximálne vo výške 25% z tarifného platu chýbajúceho zamestnanca, pričom súčet všetkých príplatkov za chýbajúceho zamestnanca je maximálne do výšky tarifného platu chýbajúceho zamestnanca. 

6. Príslušný vedúci zamestnanec DSS Integra je povinný takéto zvýšenie osobného príplatku prerokovať individuálne s riaditeľom DSS Integra.

7. Odborová organizácia sa môže polročne spolupodieľať pri prehodnocovaní kritérií o udeľovaní osobných príplatkov. 
Článok 36

Príplatok za zmennosť
1. Zamestnancovi, ktorému zamestnávateľ v dvojzmennej prevádzke, trojzmennej prevádzke alebo v nepretržitej prevádzke rozvrhol pracovný čas tak, že prácu vykonáva striedavo vo všetkých zmenách, aj zamestnancovi, ktorý prácu vykonáva v jednozmennej prevádzke, ak jeho pracovný čas je rozvrhnutý nerovnomerne, vyplatí zamestnávateľ príplatok za zmennosť.
2. Príplatok za zmennosť v DSS Integra patrí:

a) zamestnancovi DSS Integra, ktorý pracuje v nepretržitej prevádzke (fond pracovného času je 37,5 hod. týždenne),

b) zamestnancovi DSS Integra, ktorý pracuje v  dvojzmennej prevádzke (fond pracovného času je 38 a 3/4 hod. týždenne) 

c) zamestnancovi DSS Integra, ktorý prácu vykonáva v jednozmennej prevádzke a ak jeho pracovný čas je rozvrhnutý nerovnomerne(fond pracovného času je 40 hod. týždenne) 

pokiaľ kolektívna zmluva neurčuje inak.

3. Poskytnutím zmenového príplatku sa oceňuje zvýšená psychická záťaž zamestnanca DSS Integra, ktorá súvisí so sťaženým pracovným režimom.

4. Limit príplatku za zmennosť v zmysle § 13 zákona č. 553/2003 Z. z. o odmeňovaní môže byť pre zamestnanca mesačne v rozpätí od 1,3% – 10 % platovej tarify prvého platového stupňa prvej platovej triedy základnej stupnice platovej tarify.

5. Zamestnávateľ vyplatí mesačne príplatok za zmennosť zamestnancovi:

a) v nepretržitej prevádzke (sestra, praktická sestra, opatrovateľka, sanitár)vo výške 6%
b) v jednozmennej prevádzke ak ich pracovný čas je rozvrhnutý nerovnomerne(kuchár, pomocnica v kuchyni, sociálny pracovník/inštruktor sociálnej rehabilitácie/asistent sociálnej práce v zariadení PB), vo výške 3 %

Článok 37

Platová kompenzácia za sťažený výkon práce
1. Zamestnávateľ môže zamestnancovi   poskytovať platovú kompenzáciu za sťažený výkon práce aj pri vykonávaní pracovných činností zaradených do druhej kategórie v zmysle 553/2003 o odmeňovaní a podľa ods. 2, § 124  Zákonníka práce.

2. Mzdovú kompenzáciu možno poskytovať aj pri pôsobení iných vplyvov, ktoré zamestnancovi prácu sťažujú alebo zamestnanca negatívne ovplyvňujú, alebo pri nižšej intenzite pôsobenia faktorov pracovného prostredia uvedených v ods. 4, §124 Zákonníka práce a § 11 odst.2 zákona č. 553/2003 Z. z. o odmeňovaní.

3. Poskytnutím mzdovej kompenzácie za sťažené prostredie sa oceňuje zvýšená fyzická záťaž zamestnanca DSS Integra, ktorá súvisí so sťaženým pracovným režimom.

4. Mzdová kompenzácia za sťažené prostredie v DSS Integra  v zmysle § 11 zákona č. 553/2003 Z. z. o odmeňovaní je závislá od výšky finančných prostriedkov DSS Integra, pridelených Bratislavským samosprávnym krajom.

5. Limit mzdovej kompenzácie za sťažené prostredie sa vypočíta z platovej tarify prvého platového stupňa prvej platovej triedy základnej stupnice platovej tarify. Zamestnávateľ vyplatí mesačne mzdovú kompenzáciu za sťažené prostredie zamestnancovi:

a) zdravotného úseku (sestra, praktická sestra, opatrovateľka, sanitár) vo výške 12%
b) ekonomicko-prevádzkového úseku ( práčka,) vo výške 12 %
c) zdravotného úseku (rehabilitačný pracovník, fyzioterapeut) vo výške 6 % 

d) terapeutického úseku (sociálny pracovník, asistent sociálnej práce, inštruktor sociálnej rehabilitácie, pracovník pre rozvoj pracovných zručností, sociálny/špeciálny pedagóg, psychológ) vo výške 6 %
e) ekonomicko-prevádzkového úseku (upratovačka) vo výške  6%
f) ekonomicko-prevádzkového úseku (vodič, údržbár) vo výške 6 %
g) ekonomicko-prevádzkového úseku - stravovanie (kuchár, pomocný kuchár) vo výške 6 %
6. Platová kompenzácia určená mesačnou sumou sa zaokrúhľuje na 50 eurocentov nahor.
Článok 38

Kreditový príplatok
1. Podľa zákona 553/2003 z.z., §14, odst. 1, zamestnancovi, ktorý vykonáva zdravotnícke povolanie - sestra, zdravotnícky asistent, fyzioterapeut patrí za sústavné prehlbovanie odbornej spôsobilosti akreditovaným celoživotným sústavným vzdelávaním kreditový príplatok mesačne vo výške 3 % - 6% platovej tarify prvého platového stupňa prvej platovej triedy základnej stupnice platových taríf uvedenej v prílohe č. 1 Nariadenia vlády č. 578/2004 Z.z. len v prípade, ak písomne preukáže, že kredity má odsúhlasené komorou sestier. Kreditový príplatok zamestnávateľ prizná na dobu platnosti, t.j. na 5 rokov.

2. Podľa Vyhlášky č. 445/2009 Z. z., §14 Pedagogickému zamestnancovi a odbornému zamestnancovi za sústavné prehlbovanie odbornej spôsobilosti profesijným rozvojom v kariérovom systéme patrí kreditový príplatok v sume 3% - 6% z platovej tarify platovej triedy a pracovnej triedy, do ktorej je zaradený, a to za každých 30 kreditov, najviac však za 60 kreditov. Kreditový príplatok zamestnávateľ prizná na dobu platnosti, t.j. na 7 rokov. 
3. Kreditový príplatok zamestnávateľ prizná od prvého dňa kalendárneho mesiaca nasledujúceho po mesiaci, v ktorom pedagogický zamestnanec alebo odborný zamestnanec získal potrebný počet kreditov, na dobu platnosti získaných kreditov, t. j. na 5, alebo 7 rokov vo výške 4 %. 

4. Zamestnávateľ kreditový príplatok pedagogickému zamestnancovi a zdravotníckemu zamestnancovi odoberie alebo zníži, ak 

a) uplynie doba 5, alebo 7 rokov a zamestnanec nesplnil požiadavky na vzdelávanie (teda nemá potrebný počet kreditov

b) pedagogický zamestnanec alebo zdravotnícky  zamestnanec uplatní požadovaný počet získaných kreditov na vykonanie prvej alebo druhej atestácie. 

Článok 39

Príplatok za starostlivosť a vedenie služobného motorového vozidla
Zamestnancovi za starostlivosť o pridelené služobné motorové vozidlo/lá a za jeho vedenie na účely plnenia pracovných úloh, ktorú vykonáva dlhodobo patrí príplatok v zmysle §14b) zákona 553/2003 Z.z. 
Článok 40

Odmena
1. Zamestnávateľ poskytne zamestnancovi odmenu podľa zásluh a pridelenia financií od zriaďovateľa:

a) za pracovné zásluhy pri dosiahnutí 50 rokov a 60 rokov veku vo výške jeho funkčného platu v zmysle zákona 553/2003 Z.z.  podľa návrhu príslušného vedúceho zamestnanca v závislosti od dosahovaných pracovných výsledkov, pričom zamestnanec musí mať u zamestnávateľa súvisle odpracované 3 roky;
b) za splnenie mimoriadnej pracovnej úlohy alebo osobitne významnej pracovnej úlohy, alebo vopred určenej cieľovej pracovnej úlohy, prípadne jej ucelenej etapy, alebo za poskytnutie osobnej pomoci pri zdolávaní mimoriadnej udalosti;

c) za kvalitné vykonávanie pracovných činností alebo za vykonanie práce presahujúcej rámec pracovných činností vyplývajúcich z dohodnutého druhu práce.
2. Odborová organizácia sa môže spolupodieľať na kritériách odmeňovania zamestnancov.
Článok 41

Príplatok za prácu v noci
1. Zamestnancovi patrí za hodinu práce v noci príplatok za prácu v noci v zmysle platných pávnych predpisov. 
Článok 42

Príplatok za prácu v sobotu 

1. Zamestnancovi patrí za hodinu práce v sobotu  príplatok za prácu v sobotu v zmysle platných právnych predpisov.  

Článok 43

Príplatok za prácu v nedeľu
1. Zamestnancovi patrí za hodinu práce v nedeľu príplatok za prácu v nedeľu v zmysle platných pávnych predpisov. 
Článok 44

Príplatok za prácu vo sviatok

1. Zamestnancovi patrí za hodinu práce vo sviatok príplatok v zmysle platných právnych predpisov. 
2. Ak sa zamestnávateľ so zamestnancom dohodli na čerpaní náhradného voľna za prácu vo sviatok, patrí mu za hodinu tejto práce hodina náhradného voľna; v tomto prípade príplatok podľa bodu 1 zamestnancovi nepatrí. Ak zamestnávateľ neposkytne zamestnancovi náhradné voľno počas troch kalendárnych mesiacov po vykonaní práce vo sviatok, patrí zamestnancovi príplatok podľa bodu 1. Za čas čerpania náhradného voľna patrí zamestnancovi funkčný plat.

3. Zamestnancovi, ktorý nepracoval preto, lebo sviatok pripadol na jeho obvyklý pracovný deň, patrí funkčný plat; sviatok sa považuje za odpracovaný deň.

Článok 45

Plat za prácu nadčas

1. Za hodinu práce nadčas patrí zamestnancovi hodinová sadzba jeho funkčného platu zvýšená o sumu v zmysle platných pávnych predpisov. 
2. Ak ide o deň nepretržitého odpočinku v týždni, je zvýšená o sumu hodinovej sadzby funkčného platu v zmysle platných pávnych predpisov.  
3. Ak sa zamestnávateľ so zamestnancom dohodli na čerpaní náhradného voľna za prácu nadčas, patrí mu príslušná časť funkčného platu a za každú hodinu práce nadčas hodina náhradného voľna; zvýšenie podľa prvej vety zamestnancovi nepatrí.

4. Ak zamestnávateľ neposkytne zamestnancovi náhradné voľno počas troch kalendárnych mesiacov  po vykonaní práce patrí zamestnancovi zvýšenie podľa bodu 1.

5. Ak zamestnanec prácu nadčas vykonáva v noci, v sobotu, v nedeľu alebo vo sviatok, patria mu aj príplatky podľa § 16 až 18. Tieto príplatky mu patria aj vtedy, ak sa mu za prácu nadčas poskytlo náhradné voľno.

Časť VI.
       Sociálna oblasť
Článok 46
Sociálny fond
1. Zamestnávateľ v záujme zabezpečenia sociálnych potrieb zamestnancov tvorí sociálny fond. Podľa § 4 ods. 1 zákona č. 152/1994 Z.z. o sociálnom fonde - základom pre tvorbu sociálneho fondu je súhrn hrubých platov zúčtovaných zamestnancom na výplatu za kalendárny rok.
2. Podľa zák. č. 152/1994 Z.z.  Tvorbu fondu, výšku fondu, použitie fondu, podmienky poskytovania príspevkov z fondu zamestnancom dohodne zamestnávateľ s odborovým orgánom v kolektívnej zmluve.
3. Celkový prídel do sociálneho fondu je tvorený: 
a) povinným prídelom vo výške 1 % a 

b) ďalším prídelom najmenej vo výške 0,25 %  zo súhrnu hrubých platov zúčtovaných zamestnancom na výplatu za kalendárny rok.
4. Podmienky poskytovania príspevkov zo sociálneho fondu a spôsob preukazovania výdavkov zamestnancami sú bližšie upravené v jednotlivých článkoch Kolektívnej zmluvy . 
5. Zamestnávateľ sa zaväzuje poskytnúť zamestnancom príspevok zo sociálneho fondu na : 

- stravovanie vo výške max. do sumy 0,50 € na jedno hlavné jedlo,

- jednorazový príspevok jedenkrát v kalendárnom roku pri dlhodobej pracovnej neschopnosti trvajúcej najmenej 120 kalendárnych dní vcelku na základe žiadosti zamestnanca do výšky dohodnutej tarifnej mzdy zamestnanca. 

- jednorazový príspevok formou poukážky na použitie podľa dohody zamestnávateľa a odborového zväzu. (vo výške stanovenej podľa finančných prostriedkov na účte sociálneho fondu,

- vianočné /novoročné posedenie zamestnancov, teambuilding zamestnancov

- kvety, pri príležitosti životného jubilea, narodení dieťaťa, úmrtí, či úmrtí rodinného príslušníka do výšky max. 30,00 €

6. Čerpanie sociálneho fondu sa vzťahuje len na zamestnancov v pracovnom pomere podľa zákona č. 152/1994 Z. z. v o sociálnom fonde v znení neskorších predpisov.
Článok 47

Vzdelávanie
1. Zamestnávateľ podporuje odborný a osobnostný rast zamestnancov a vytvára priaznivé podmienky na prehlbovanie alebo zvyšovanie ich kvalifikácie.

2. Zamestnávateľ umožní podľa finančných prostriedkov:

a) účasť na vzdelávaní čo najširšej skupine zamestnancov;

b) zamestnancom doplniť si vzdelanie v súlade s podmienkami zákona č. 448/2008 Z. z.

c) zdravotníckym zamestnancom doplniť si odborné vzdelanie podľa NV SR č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov.

3. Zamestnávateľ poskytne zamestnancovi, ktorý vykonáva zdravotnícke povolanie pracovné voľno päť dní v priebehu kalendárneho roka na sústavné vzdelávanie s náhradou mzdy, ak preukáže, že sa zúčastnil celodenného vzdelávania .

4. Zamestnávateľ môže zamestnancovi uložiť povinnosť zúčastniť sa na vzdelávaní s cieľom prehĺbiť si kvalifikáciu. Takáto účasť na vzdelávaní sa považuje za výkon práce, za ktorý zamestnancovi patrí plat.
Článok 48

Stravovanie
1. Zamestnávateľ zabezpečí zamestnancom, ktorí pracujú v rannej zmene alebo odpoludňajšej zmene stravovanie formou poskytnutia hlavného teplého jedla vo vlastnej jedálni DSS.

2. Zamestnancom pracujúcim v noci, kedy nie je k dispozícii vlastná jedáleň, zamestnávateľ zabezpečí stravnú kartu v sume podľa bodu 5, ktorú bude dobíjať podľa počtu odpracovaných nočných zmien.

3. Zamestnancom pracujúcim v detašovanom pracovisku v Senci zamestnávateľ zabezpečí stravnú kartu v sume podľa bodu 5, ktorú bude dobíjať podľa odpracovaných zmien.
4. Zamestnávateľ poskytne zamestnancovi stravnú kartu v sume podľa bodu 5, ak zamestnanec na základe lekárskeho potvrdenia od špecializovaného lekára zo zdravotných dôvodov nemôže využiť žiadny zo spôsobov stravovania, ktoré zamestnávateľ poskytuje.

5. Zamestnávateľ prispeje zamestnancom na stravovanie podľa § 152 ods. 3 ZP vo výške 55 % ceny jedla. 
6. Zamestnávateľ poskytuje príspevok na stravu vo výške 55 % stravného, poskytovaného pri pracovnej ceste v trvaní 5 až 12 hod. podľa osobitného predpisu.
7. Zamestnávateľ poskytne zamestnancom okrem príspevku na stravovanie podľa § 152 ods. 3 ZP aj ďalší príspevok na stravovanie zo sociálneho fondu.
8. Príspevok na stravovanie zamestnávateľ poskytuje iba za odpracovaný deň v trvaní viac ako 4 hodiny pracovného času.

9. Výška príspevku  na stravovanie sa určuje každoročne osobitným rozhodnutím, podľa skutočne vypočítaných režijných nákladov na stravovanie zamestnávateľa za predchádzajúci rok, prípadne pri legislatívnej zmene.
Článok 49

Náhrada príjmu pri dočasnej pracovnej neschopnosti
1. Zamestnávateľ v súlade s § 8 ods. 2 zákona č. 462/2003 Z. z. o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov v znení neskorších predpisov poskytne zamestnancovi pri dočasnej pracovnej neschopnosti pre chorobu alebo úraz náhradu príjmu, ktorej výška je v období od prvého dňa dočasnej pracovnej neschopnosti do tretieho dňa dočasnej pracovnej neschopnosti 25% denného vymeriavacieho základu určeného podľa osobitného predpisu (§55 zákona č. 461/2003 Z. z. o sociálnom poistení v znení neskorších predpisov) a 55% od štvrtého dňa dočasnej pracovnej neschopnosti do desiateho dňa dočasnej pracovnej neschopnosti. 
Článok 49
Doplnkové dôchodkové sporenie
1. Zamestnávateľ má uzatvorené zamestnávateľské zmluvy s doplnkovými dôchodkovými poisťovňami tak, aby zamestnanci mali možnosť zúčastniť sa na tomto sporení v ktorejkoľvek správcovskej spoločnosti na Slovenskom trhu. 

2. Zamestnávateľ umožňuje účasť na doplnkovom dôchodkovom poistení všetkým zamestnancom, ktorí sú v hlavnom pracovnom pomere a o účasť na doplnkovom dôchodkovom poistení prejavia záujem (ďalej len „DDS").

3. Zamestnávateľ poskytne jednotlivým zamestnancom príspevok na DDS v sume 2 % z objemu zúčtovaných platov (hrubá mzda) zamestnanca. 

4. Zamestnávateľ poskytne jednotlivým zamestnancom príspevok na DDS len v prípade, ak:

a) zamestnanec má uzatvorenú zmluvu o doplnkovom dôchodkovom sporení s niektorou správcovskou spoločnosťou DDS. 

b) zamestnanec písomne požiada zamestnávateľa o príspevok od zamestnávateľa a sám si preukázateľne prispieva  do DDS minimálne 2 % z objemu zúčtovaných platov (hrubá mzda) zamestnanca. 

c) zamestnávateľ a zamestnanec uzavrú dohodu o príspevku zamestnávateľa a zamestnanca.

d) príspevok za zamestnanca a zamestnávateľa bude realizovaný zrážkami zo mzdy.

5. Zamestnávateľ zamestnancom – poberateľom starobného dôchodku prispieva za podmienky, že zamestnanec odpracoval u zamestnávateľa minimálne 5 rokov  má so zamestnávateľom uzavretú pracovnú zmluvu na dobu neurčitú. Ostatným zamestnancom sa príspevok sa neposkytuje. 

6. Príspevok na DDS poskytne zamestnávateľ len zamestnancom v pracovnom pomere po skúšobnej dobe.

7. Zamestnávateľ preruší platenie príspevku v situácii dlhodobej práceneschopnosti  zamestnanca, kedy nie je možné vykonať dohodnutú zrážku príspevku za zamestnanca ani zamestnávateľa.
Článok 50

Iné sociálne výhody
1. Zamestnávateľ môže zamestnancovi zapožičať po odsúhlasení riaditeľom  na základe uzatvorenej zmluvy inventár zariadenia v zmysle platných interných smerníc zamestnávateľa.

2. Zamestnávateľ poskytne zamestnancom rehabilitačnú starostlivosť v zmysle platných interných smerníc zamestnávateľa
Časť VII

BOZP

Článok 51

Bezpečnosť a ochrana zdravia pri práci
1. Zamestnávateľ v záujme zaistenia bezpečnosti a ochrany zdravia pri práci (ďalej len „BOZP“) postupuje v súlade so ZP, zákonom č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len „zákon č. 124/2006“), zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len „zákon č. 355/2007 Z. z.“) a ďalšími všeobecne záväznými právnymi predpismi.
2. Zamestnávateľ vytvorí priaznivé pracovné podmienky pre svojich zamestnancov dôsledným dodržiavaním najmä:
a) Nariadenia Vlády SR č. 391/2006  Z. z. o minimálnych bezpečnostných a zdravotných požiadavkách na pracovisko, 
b)  Vyhlášky Ministerstva zdravotníctva SR č  259/2008 Z. z. o podrobnostiach o požiadavkách na vnútorné prostredie budov a o minimálnych požiadavkách na byty nižšieho štandardu a na ubytovacie zariadenia,
3. Zistené nedostatky a na ich základe prijaté opatrenia na ich odstránenie bude realizovať včas a v potrebnom rozsahu. Zamestnávateľ zabezpečí zamestnancom pitný režim a ochranu zdravia pred záťažou teplom a chladom v zmysle Vyhláška MZ SR č. 99/2016 Z. z. o podrobnostiach o ochrane zdravia pred záťažou teplom a chladom pri práci.
4. Zamestnávateľ sa zaväzuje dodržiavať podmienky stanovené pre zabezpečovanie preventívnych lekárskych prehliadok zamestnancov v súvislosti s výkonom práce v zmysle platných predpisov. Ak zamestnávateľ požaduje  absolvovanie lekárskej preventívnej prehliadky vo vzťahu k práci, účasť zamestnancov a fyzických osôb, ktoré sa uchádzajú o zamestnanie, je povinná. Náklady, ktoré vznikli v súvislosti s posudzovaním zdravotnej spôsobilosti na prácu, vrátane nákladov, ktoré vznikli v súvislosti s posudzovaním zdravotnej spôsobilosti na prácu pred uzatvorením pracovnoprávneho vzťahu a po skončení pracovnoprávneho vzťahu, uhrádza zamestnávateľ.  Zamestnávateľ poskytne zamestnancovi pracovné voľno s náhradou platu na účasť na povinných lekárskych prehliadkach. 

Článok 51
1. Zamestnávateľ na základe návrhu odborovej organizácie vymenuje jedného alebo viacerých zamestnancov za zástupcov zamestnancov pre bezpečnosť. Jeden zástupca zamestnancov pre bezpečnosť u zamestnávateľa, ktorého kód podľa štatistickej klasifikácie ekonomických činností je uvedený v prílohe č. 1 zákona č. 124/2006 Z. z. môže zastupovať najviac 50 zamestnancov. U ostatných zamestnávateľov môže jeden zástupca zamestnancov pre bezpečnosť zastupovať viac ako 50 zamestnancov, ale nie viac ako 100 zamestnancov.
2. Zamestnávateľ, ktorý zamestnáva viac ako 100 zamestnancov, zriadi ako svoj poradný orgán komisiu bezpečnosti a ochrany zdravia pri práci, ktorú tvoria zástupcovia zamestnancov pre bezpečnosť a zástupcovia zamestnávateľa, najmä odborníci v danom odbore, pričom nadpolovičnú väčšinu tvoria zástupcovia zamestnancov pre bezpečnosť. Komisia bezpečnosti a ochrany zdravia pri práci zasadá najmenej raz za rok.
3. Zamestnávateľ je povinný zástupcom zamestnancov pre bezpečnosť v záujme riadneho plnenia úloh zabezpečiť potrebné vzdelávanie, poskytnúť pracovné voľno s náhradou mzdy v primeranom rozsahu a vytvoriť nevyhnutné podmienky na výkon ich funkcie.

4. Zamestnávateľ je povinný umožniť zástupcom zamestnancov pre bezpečnosť zúčastňovať sa na riešení problematiky bezpečnosti a ochrany zdravia pri práci a vopred s nimi prerokúvať otázky, ktoré môžu podstatne ovplyvniť bezpečnosť a ochranu zdravia pri práci. Zamestnávateľ je povinný predložiť zástupcom zamestnancov pre bezpečnosť podklady a poskytnúť primeraný čas na vyjadrenie sa k nim (napr. návrh koncepcie politiky BOZP, posudky o riziku, choroby z povolania, pracovné úrazy, poskytovanie OOPP). 
5. Zástupca zamestnancov pre bezpečnosť požíva zvýšenú pracovnoprávnu ochranu obdobne ako členovia Výboru základnej odborovej organizácie.
Časť VIII.

    Riešenie sťažností a predchádzanie sporom 
                                                                  Článok 52
1. S cieľom predchádzať konfliktným situáciám a sťažnostiam sa zamestnávateľ zaväzuje poskytovať svojím zamestnancom v rámci svojich možností bezplatné poradenstvo v oblasti pracovnoprávnej vrátane odmeňovania za prácu a v oblasti sociálnej.

2. Postup pri individuálnych nárokoch bude nasledujúci:

Sťažnosť zamestnanca alebo spor týkajúci sa práv a povinností vyplývajúcich z pracovného pomeru alebo plnenia záväzkov z kolektívnej zmluvy bude riešený bez zbytočného odkladu na úrovni vedúceho zamestnanca (priameho nadriadeného). Ak sťažnosť alebo spor nebudú vyriešené do 15 dní odo dňa ich predloženia vedúcemu zamestnancovi, budú sa nimi bez zbytočného odkladu zaoberať zástupcovia zmluvných strán s cieľom dospieť k dohode. Ak sťažnosť alebo spor nebudú vyriešené ani do 30 dní odo dňa ich predloženia zástupcom zmluvných strán, zamestnanec sa môže obrátiť na príslušný orgán inšpekcie práce alebo uplatniť svoje nároky na súde.

3. Zamestnanec nesmie byť na pracovisku v súvislosti s výkonom pracovnoprávnych vzťahov prenasledovaný ani inak postihovaný za to, že podá na iného zamestnanca alebo zamestnávateľa sťažnosť, žalobu alebo návrh na začatie trestného stíhania.

4. Kolektívny spor o plnenie záväzkov z tejto kolektívnej zmluvy bude riešený na úrovni vytvorenej komisie pri paritnom zastúpení každej zo zmluvných strán s cieľom vyriešiť spor do 15 dní, ak sa nedohodne iná lehota. V prípade neúspešného konania pred uvedenou komisiou sa pri riešení sporu ďalej postupuje podľa zákona č. 2/1991 Zb. o kolektívnom vyjednávaní.
       Časť IX.

Záverečné a prechodné ustanovenia

      Článok 53
Táto kolektívna zmluva nadobúda platnosť dňom jej podpisu zmluvnými stranami a je účinná dňom    nasledujúcim po dni jej zverejnenia na webovom sídle zamestnávateľa. 
1. Kolektívna zmluva sa uzatvára do 31.12.2025.
2. Kolektívnu zmluvu možno meniť alebo dopĺňať vo všetkých jej ustanoveniach a to písomnou formou. Zmenu alebo doplnenie môže navrhnúť každá zo zmluvných strán. Na návrh jednej zo zmluvných strán je druhá zmluvná strana povinná písomne odpovedať najneskôr do 15 dní a v odpovedi sa vyjadriť k tým častiam návrhu, ktoré neboli prijaté
3. Zmeny a dodatky tejto kolektívnej zmluvy sú záväzné, ak boli prijaté vo forme písomných očíslovaných dodatkov podpísaných oboma zmluvnými stranami.

4. Odborová organizácia oboznámi zamestnancov s obsahom tejto kolektívnej zmluvy vrátane jej zmien a dodatkov do 15 dní odo dňa jej uzavretia. Zamestnávateľ neodkladne po uzatvorení Kolektívnej zmluvy zabezpečí, aby bol jeden exemplár k dispozícii na každom pracovisku, pre každého člena vedenia DSS Integra, Tylova 21, 831 04 Bratislava. Vedúci zamestnanci sú povinní oboznámiť podriadených zamestnancov so znením tejto kolektívnej zmluvy. Ak o to zamestnanec požiada, umožní zamestnávateľ zamestnancovi do kolektívnej zmluvy kedykoľvek nahliadnuť.

5. V prípade, že počas platnosti tejto kolektívnej zmluvy dôjde k zmenám všeobecne záväzných právnych predpisov, vplyvom ktorých by sa niektoré ustanovenia tejto kolektívnej zmluvy dostali s nimi do rozporu, resp. stali neplatnými, zmluvné strany sa zaväzujú, že začnú bezodkladne rokovať o zmene kolektívnej zmluvy a jej uvedení do súladu so všeobecne záväznými právnymi predpismi, a to do 30 dní od nadobudnutia ich účinnosti.

6. Táto kolektívna zmluva je vyhotovená v štyroch exemplároch, z ktorých každá zo zmluvných strán obdrží dva exempláre.

7. Zmluvné strany vyhlasujú, že si túto kolektívnu zmluvu prečítali, jej obsahu porozumeli, neuzatvárajú ju v tiesni ani za nápadne nevýhodných podmienok a na znak toho, že vyjadruje ich slobodnú a skutočnú vôľu ju podpisujú.

V Bratislave dňa  23. decembra 2022



V Bratislave dňa 23. decembra 2022
       za zamestnávateľa




             za odborovú organizáciu

------------------------------------




-----------------------------------------

   PaedDr. Renáta Balážová




             Jozef Kosnáč

              štatutár






              predseda


